el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el
Ο Κωνσταντίνος Αλεξανδρής (14 Δεκεμβρίου 1894[1] - 11 Ιουνίου 1976), του Αποστόλου, ήταν Έλληνας αξιωματικός του Πολεμικού Ναυτικού και υπουργός.
14  Δεκεμβρίου 1894, Κονίστρες Εύβοιας
Υπουργός Εμπορικής Ναυτιλίας της Ελλάδας
Γεννήθηκε στις Κονίστρες της Κύμης και σπούδασε στη Σχολή Ναυτικών Δοκίμων και στη συνέχεια στη Σχολή Πυροβολικού του Πόρτσμουθ, στο Ηνωμένο Βασίλειο.[1]
Πολέμησε στους Βαλκανικούς Πολέμους ως δόκιμος με βαθμό αρχικελευστή.[2]
Την περίοδο 1920-21 δίδαξε στη Σχολή Ναυτικών Δοκίμων και στη Σχολή Πολέμου. Από το 1912 ως το 1935, οπότε αποτάχθηκε, λόγω της συμμετοχής του σε κίνημα, υπηρέτησε στο Πολεμικό Ναυτικό.[3]
Το 1930 έγινε υπασπιστής του Προέδρου της Δημοκρατίας.[4] To 1943 προήχθη σε Υποναύαρχο και έγινε αρχηγός του Στόλου.[2] Την περίοδο 1941-43 ήταν ναυτικός ακόλουθος στη βρετανική πρεσβεία στο Λονδίνο.
Στην κυβέρνηση του Κανελλόπουλου υπηρέτησε ως υπουργός Εμπορικής Ναυτιλίας από την 1η Νοεμβρίου ως τις 22 Νοεμβρίου 1945.[5]
Το 1947 αποστρατεύτηκε και τιμήθηκε με πολλά μετάλλια και παράσημα. Ανάμεσα στα άλλα, ήταν πρόεδρος της Εταιρείας Ευβοϊκών Σπουδών και του Οργανισμού Ανέλκυσης Ναυαγίων.[6]
Απεβίωσε στην Αθήνα τον Ιούνιο του 1976 και κηδεύτηκε από το Πρώτο Νεκροταφείο Αθηνών.[2] Ήταν παντρεμένος με τη Λιλή Αντωνοπούλου.[1]
Άφησε πλούσιο συγγραφικό έργο, για το οποίο βραβεύτηκε δύο φορές (1930, 50) από την Ακαδημία Αθηνών.
"Ναυτικαί επιχειρήσεις του υπέρ Ανεξαρτησίας Αγώνος" (1930)
"Η θαλασσία δύναμις εις την ιστορίαν της αρχαίας Ελλάδος" (1950)
"Η θαλασσία δύναμις εις την ιστορίαν της Βυζαντινής Αυτοκρατορίας" (1957)
↑ 1,0 1,1 1,2 Ελληνικόν who's who, Εκδοτικός Οργανισμός Ελληνικών who's who 1962, σελ. 23.
↑ 2,0 2,1 2,2 Μακεδονία, Πέθανε ο ναύαρχος ε.α. Κ. Αλεξανδρής, 12-6-1976, σελ. 10.
↑ Παγκόσμιο Βιογραφικό Λεξικό, τ. 1, Αθήνα, Εκδοτική Αθηνών, 1988
↑ Βιογραφικό στην ιστοσελίδα της Μεγάλης Στοάς της Ελλάδος.
↑ ««Κυβέρνησις Παναγιώτη Κανελλόπουλου (De Facto) Από 1.11.1945 έως 22.11.1945»». Γενική Γραμματεία της Κυβέρνησης. Ανακτήθηκε στις 11 Ιουνίου 2016.